— 103 — 



VIII. De smaa Holme i Kattegat. 



I Tilslutning til Skildringerne af Vegetationen i Frederikshavns 

 Omegn vil jeg meddele lidt om Vegetationen paa de smaa Holme, 

 som ligger i Kattegat øst for Frederikshavn; det er følgende: 

 Deget, Kjølpen og Hirsholmene, hvilke sidste bestaar af 

 Hirsholmen, Græsholmen og den lille Ty vh ol m. Af disse 

 5 Holme har jeg besøgt de 3 og stud. mag. M. L. Mortensen har 

 gjort Optegnelser for mig paa Kjølpen; derimod er den lille Tyv- 

 holm ikke undersøgt. Alle disse smaa Holme udmærker sig ved den 

 enorme Mængde af rullede Sten, som er ophobet paa dem, ofte i 



Fig. 2. Sydsiden af Hirsholmen; navnlig til venstre og højre ses de store Mængder af 

 rullede Sten. (Efter Fotografi af Forf.) 



saadan Masse, at de helt skjuler Jorden; og lignende Stenbunker 

 er det, som danner de rigt algebevoksede Rev, der findes i Havet 

 mellem Holmene og Landet. Ifølge A. Jessen (1. c. p. 278) stam- 

 mer disse Sten fra diluviale Lag og er blevne tilbage ved Erosion 

 og Udvaskning af disse, delvis er de ved senere Isskruning blevne 

 flyttede omkring og samlede i Bunker, saaledes som man nu 

 ser dem. 



Vegetationen paa Holmene er ret forskellig for hver enkelts 

 Vedkommende; en vigtig Rolle spiller det, om Holmen er eller har 

 været beboet eller benyttet af Mennesker. Paa Hirsholmen, hvôr 

 der er en hel lille By, findes langt den artsrigeste, men ogsaa 

 mindst karakteristiske Flora; og Virkningerne af Benyttelse spores 

 ogsaa paa Deget, hvor der ligger en gammel Skanse. 



